Man skiet vrou agter stuur, homselfŉ Man het Vrydag sy vrou doodgeskiet voor hy selfmoord gepleeg het in Durban, KwaZulu-Natal. Kapt. Thulani Zwane, woordvoerder van die polisie, sê die egpaar het glo in ŉ rusie betrokke geraak in hulle motor waarna die man sy vrou, wat bestuur het, doodgeskiet het. Chris Botha, woordvoerder van Netcare911, sê die motor het teen ŉ boom gebots op die kruising van Essexstraat en Durhamweg. Die man het homself hierna in die kop geskiet en hy is met sy aankoms by die hospitaal dood verklaar. Die polisie het op ŉ vuurwapen beslag gelê en ondersoek ŉ saak van moord. Die gepaar was glo albei in hulle 50’s.